****

**Online kampánymenedzser gyakornok**

Anna, az optimalizációs menedzserünk segítségre szorul. Ígértünk neki egy vidám és tehetséges új munkatársat, TÉGED! A divíziónk egyre jobban pörög és megígértük a csapatnak, hogy újabb segítséget szerzünk nekik! Tartjuk a szavunk és lehet, hogy most csak Te tudsz segíteni nekünk!

Az online marketingben képzeled el a jövődet? A jövő embere lennél a hipersebességgel változó online világban? Ha elég kitartó, tudáséhes és lelkes vagy ahhoz, hogy a legjobb legyél, jól bánsz a számokkal, de láttak már hétfő reggel is mosolyogni, akkor itt a helyed a csapatunkban!

A legnagyobb médiaügynökségi csoport vagyunk, de a részletekre is figyelünk. Egy aprócska, de nagyon fontos részlet még hiányzik a „NAGY KÉPBŐL”: az újabb kampánymenedzser gyakornokunk, azaz TE.

**Mi a kihívás, ami rád vár?**

• A legnagyobb hazai hirdetők kampányainak kezelése. (Megtanítunk rá, de fontos, hogy ne ijedj meg a felelősségtől!)

• Riportok készítése a teljesítményről. (Mindig keressük a számok mögött a sztorikat. Legyél ebben partnerünk!)

• Kampányok optimalizálása. (Semmi sem tökéletes az elején. De törekedj rá velünk!)
• Adminisztráció. (Rend a lelke mindennek!)

• Társügynökségekkel való kapcsolattartás. (A hétfői mosoly itt segíthet!)

• Prezentációk készítése ügyfeleknek. (Ha rájövünk az okokra, szeretjük megosztani az ügyfeleinkkel!)

**Mi az, amiért érdemes minket választanod?**

* Folyamatos kihívás
* Mosolygós csapat
* Jövőbiztos, egyedi specialista tudás
* Folyamatos oktatás és személyre szabott mentorálás
* Állandó pörgés egy támogató csapat részeként
* Izgalmas és nagy márkák, mint ügyfelek, nagy célokkal
* Rugalmas időbeosztás, amely illeszthető a tanulmányaidhoz
* A fizetés kedvező fix havi bér. Ezzel kapcsolatos részleteket az interjún megbeszéljük veled.

**Mikor indulsz nálunk nagy eséllyel?**

* **Nappalis egyetemi/főiskolai hallgató vagy még legalább 1 évig (hallgatói jogviszony lejárat 2021. március 31. vagy utána)**
* **Heti 30 órában** számíthatunk a munkádra, legalább heti 4 napra elosztva.
* Nem ijedsz meg a számoktól, sőt szereted és érted őket.
* Az Excel és a Powerpoint a barátod.
* Nem félsz kérdezni, még akkor sem, ha nem mindig lesz kész válaszunk. Ha a kérdésedre választ kaptál, figyelsz is arra, és beépíted a munkába.
* Pontos vagy. Lehet nálunk hibázni, de kétszer ugyanazt ne kövesd el. Segítünk, felügyelünk, támogatunk.
* Elemző típus vagy. Ha nem találod egyből az okokat, nem állsz le, Sherlock Holmesként kutatod, míg meg nem leled a tettest.
* Alázattal állsz a feladatokhoz. A nagy márkák nagy céljai nemcsak izgalmasak, de komolyan is kell venni őket.

**Érdekel? Akkor ne habozz!** Ha felkeltettük az érdeklődésedet, küldd el nekünk fényképes önéletrajzod és motivációs leveled, amelyben leírod, hogy miért leszel Te a legjobb segítség a csapat számára!

Jelentkezésed ide küldd: talent@groupm.com

Sok sikert és már alig várjuk, hogy együtt dolgozhassunk!